Kyselina mukónová

Kyselina mukónová je nenasýtená dikarboxylová kyselina. Má tri izoméry, a to kyselinu trans,trans-mukónovú, kyselinu cis,trans-mukónovú a kyselinu cis,cis-mukónovú, ktoré sa líšia vzájomnou polohou substituentov na dvojitých väzbách.

Význam 
Kyselina trans,trans-mukónová je u ľudí metabolitom benzénu. Stanovene jej hladiny v moči sa preto používa ako biomarker pre posúdenie vystavenia benzénu v pracovisku a životnom prostredí. Pri stanovení dochádza k interferencii so sorbanmi. Synteticky je možné ju pripraviť z kyseliny adipovej.

Kyselinu cis,cis-mukónovú produkujú niektoré baktérie enzýmovou degradáciou niektorých aromatických zlúčenín. Rôzne deriváty kyseliny cis,cis-mukónovej vznikajú pri rozklade tryptofánu.

Bioprodukcia kyseliny mukónovej je zaujímavá z hľadiska jej potenciálu pre použitie pri syntéze niektorých dôležitých bioplastov, napríklad nylonu-6,6, polyuretánu alebo polyetyléntereftalátu (PET).

Referencie

Pozri aj 

 Kyselina 2-aminomukónová

Zdroj 

Dikarboxylové kyseliny